
                         PARLAMENTUL  ROMÂNIEI
                             CAMERA DEPUTAŢILOR


COMISIA JURIDICĂ,                                 București, 16 septembrie 2021
DE DISCIPLINĂ                                          Nr.4c-11/441/2014
ȘI IMUNITĂȚI                                             PL x 183/2014




BIROULUI PERMANENT
AL
 CAMEREI DEPUTAȚILOR


	Vă înaintăm, alăturat, RAPORTUL asupra Proiectului de Lege pentru aprobarea Ordonanţei de urgenţă a Guvernului nr.4/2014 privind operaţionalizarea Registrului electoral şi pentru modificarea Legii nr.33/2007 privind organizarea şidesfăşurarea alegerilor pentru Parlamentul European, precum şi unele măsuri pentru buna organizare şidesfăşurare a alegerilor pentru Parlamentul European din anul 2014, trimis cu adresa nr. PL- x 183  din 14 aprilie 2014 şi înregistrat cu nr. 4c-11/441 din 14 aprilie 2014.
În raport cu obiectul şiconţinutul său, proiectul de lege face parte din categoria legilor organice.



                      PREȘEDINTE,                                      SECRETAR,

               Mihai Alexandru Badea             Ladányi László-Zsolt     

Raport
asupra Proiectului de Lege pentru aprobarea Ordonanţei de urgenţă a Guvernului nr.4/2014 privind operaţionalizarea Registrului electoral şi pentru modificarea Legii nr.33/2007 privind organizarea şidesfăşurarea alegerilor pentru Parlamentul European, precum şi unele măsuri pentru buna organizare şidesfăşurare a alegerilor pentru Parlamentul European din anul 2014

În conformitate cu prevederile art. 94 și 117din Regulamentul Camerei Deputaţilor, republicat, Comisia juridică, de disciplină şiimunităţi a fost sesizată, spre dezbatere, în fond, în procedură de urgență, cu Proiectul de Lege pentru aprobarea Ordonanţei de urgenţă a Guvernului nr.4/2014 privind operaţionalizarea Registrului electoral şi pentru modificarea Legii nr.33/2007 privind organizarea şidesfăşurarea alegerilor pentru Parlamentul European, precum şi unele măsuri pentru buna organizare şidesfăşurare a alegerilor pentru Parlamentul European din anul 2014,trimis cu adresa nr. PL-x 183 din 14 aprilie 2014 şi  înregistrat cu nr. 4c-11/441  din 14 aprilie 2014.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţiloreste Cameră decizională.
Senatul, în calitate de primă Cameră sesizată, a adoptat proiectul de lege în ședința din 7 aprilie 2014. 
	Consiliul Legislativ a avizat favorabil iniţiativa legislativă cu avizul nr. 102 din 7 februarie 2014.
	Guvernul României a transmis două puncte de vedere, în anii 2017 și 2020, prin caresusţine adoptarea inițiativei legislative.
Comisia pentru buget, finanțe și bănci a avizat favorabil proiectul de lege prin avizul nr. 4c-2/236 din 25 iunie 2014.
Comisia pentru politică externă a avizat favorabil proiectul de lege prin avizul nr. 4c-13/22 din 15 aprilie 2014.
Comisia pentru apărare, ordine publică și siguranță națională a avizat favorabil proiectul de lege în data de 23 aprilie 2014.
Comisia pentru administrație și amenajarea teritoriului a avizat favorabil proiectul de lege prin avizul nr. 4c-6/137 din 27 mai 2014.
Propunerea legislativă are ca obiectde reglementare:modificarea și completarea legilor electorale, respectiv a Legii nr. 35/2008 pentru alegerea Camerei Deputaților și a Senatului și pentru modificarea și completarea Legii nr. 67/2004 pentru alegerea autorităților publice locale, republicată, cu modificările și completările ulterioare, a Legii nr. 370/2004 pentru alegerea Președintelui României, republicată, cu modificările și completările ulterioare, și a Legii nr. 33/2007 privind organizarea și desfășurarea alegerilor pentru Parlamentul European, republicată, cu modificările ulterioare, în scopul operaționalizării Registrului electoral. 
Prin proiect se preconizează instituirea unor măsuri pentru buna organizare și desfășurare a alegerilor pentru Parlamentul European din anul 2014, având în vedere data începerii perioadei electorale,  precum și transpunerea în legislația internă a Directivei 2013/1/UE a Consiliului din 20 decembrie 2012 de modificare a Directivei 93/109/CE în ceea ce privește anumite norme de exercitare a dreptului de a fi ales pentru Parlamentul European pentru cetățenii Uniunii care au reședința într-un stat membru în care nu sunt resortisanți, publicată în Jurnalul Oficial al Uniunii Europene, seria L nr. 26 din 26 ianuarie 2013.
În conformitate cu prevederile art. 62 din Regulamentul Camerei Deputaţilor, membrii Comisiei au examinat proiectul de lege, expunerea de motive, punctele de vedere ale Guvernului României şi avizul Consiliului Legislativ în şedinţa desfășurată în sistem mixt (fizic/online)  din data de 16 septembrie 2021. 
	La dezbateri membrii Comisiei juridice, de disciplină şiimunităţi au fost prezenţi conform listei de prezenţă.
	La dezbateri aparticipat, în calitate de invitat, domnul Vajda Zsombor, vicepreședinte al Autorității Electorale Permanente.
În urma dezbaterilor, membrii Comisiei juridice, de disciplină şiimunităţi au hotărât, cu majoritatede voturi de voturi, să supună plenului Camerei Deputaţiloradoptarea Proiectului de Lege pentru aprobarea Ordonanţei de urgenţă a Guvernului nr.4/2014 privind operaţionalizarea Registrului electoral şi pentru modificarea Legii nr.33/2007 privind organizarea şidesfăşurarea alegerilor pentru Parlamentul European, precum şi unele măsuri pentru buna organizare şidesfăşurare a alegerilor pentru Parlamentul European din anul 2014, în forma adoptată de Senat.
În raport cu obiectul și conținutul reglementării, proiectul de lege face parte din categoria legilor organice.



PREȘEDINTE,                                         SECRETAR, 

Mihai  Alexandru Badea               Ladányi László-Zsolt     

Consilier parlamentar, Paul Șerban

